open-index/open-wikipedia-markdown huggingface dataset:
Кралство на двете Сицилии

мини|десно|Кралството на двете Сицилии во 1839
**Кралство на двете Сицилии** (; ; ; ) е поранешна држава во јужна Италија, и најголема пред обединувањето на Италија.

Била основана во 1816 година со обединување на Кралството Сицилија и Кралството Неапол, кои со заедничко име биле познати како „двете Сицилии“.

Кралството на двете Сицилии постоело до 1860 година, кога било анексирано од Кралството Сардинија, при што во 1861 било формирано Кралството Италија. Престолнина на кралството најпрво бил градот Неапол, а потоа Палермо.

## Потекло и создавање

### Историски контекст
Пред создавањето на Кралството на Двете Сицилии, териториите на Неапол и Сицилија имале долга и сложена историја, управувани од различни династии и странски сили. Континенталниот дел, познат како Кралство Неапол, и островот Сицилија, познат како Кралство Сицилија, биле одделни ентитети со векови, често под контрола на странски сили како Арагонците, Шпанците и Анжујците.

### Наполеоновите војни и промените
Наполеоновите војни (1799–1815) имале огромно влијание врз регионот. Во 1806 година, Наполеон го освоил Неапол, протерувајќи го кралот Фердинанд IV (подоцна Фердинанд I од Двете Сицилии) и неговото семејство, кои избегале во Сицилија под заштита на британската морнарица. Наполеон го поставил својот брат Жозеф Бонапарт за крал на Неапол, а подоцна го заменил со Жоаким Мурат, еден од неговите маршали. Сицилија, меѓутоа, останала под контрола на Бурбоните, благодарение на британската поддршка.

По поразот на Наполеон во 1815 година, Виенскиот конгрес имал за цел да ја врати старата монархистичка структура во Европа. Фердинанд IV, кој бил крал на Неапол и Сицилија одделно, ја искористил можноста да ги обедини двете кралства во единствена држава – Кралството на Двете Сицилии – во 1816 година. Ова било направено за да се зајакне неговата власт и да се спротивстави на либералните и националистички движења што почнале да се појавуваат во Италија.

## Монарси

## Знамиња на Кралството на двете Сицилии

File:Flag of the Kingdom of the Two Sicilies (1738).svg|Знаме од 1816–1848; 1849–1860
File:Flag of the Kingdom of the Two Sicilies (1848).svg|Знаме од 1848–1849 
File:Flag of the Kingdom of the Two Sicilies (1860).svg|Знаме од 1860–1861
File:Royal Standard of the Kingdom of the Two Sicilies (1829).svg|Кралски стандард 1829–1861


## Наводи

Категорија:Историја на Сицилија
Категорија:Историја на Кампанија
Категорија:Историја на Калабрија
Категорија:Историја на Апулија
Категорија:Историја на Базиликата
Категорија:Држави и територии настанати во 1816 година
Ејет

**Ејет** (грчки јазик|Αἰήτης) во старогрчката митологија бил крал на Еја во Колхида.

## Митологија
Бил син на богот Хелије и океанидата Персеида, пасифајин и киркин брат. Иако татко му му доделил власт над Коринт, тој ја отстапил на Бун, а самиот отишол во Колхид, каде живел во раскошна палата. Во неа се наоѓале чешми од кои течеле вода, вино, млеко и масло. Со океанидата Идија ги имал ќерките Медеја и Халкиопа и Апсирт. Својата ќерка Халкиопа ја омажил за Фрикс, а за возврат добил руно од златорун овен. Му било проречено дека ќе владее сè додека го има тоа руно, па тој го оставил на сигурно; во арејевиот гај каде го чувал змеј. Сепак, Јасон со помош на Медеја успеал да дојде до него и пророштвото се исполнило. Од престол го симнал неговиот брат Перс, а Ејет дочекал недолична старост; запуштен и прлав. Меѓутоа, Медеја успела да го врати својот татко на престолот, со помош на својот син Мед.

## Наводи

Категорија:Кралеви во старогрчката митологија
Категорија:Потомството на Хелиј
Фондација Ливстронг

**Фондацијата** „**Ливстронг“** (позната како LIVE **STRONG**) е непрофитна организација во САД која обезбедува поддршка за лицата погодени од рак. Фондацијата е со седиште во Остин, Тексас, основана во 1997 година од личност која преживела карцином и поранешен професионален велосипедист, Ленс Амстронг, како **Фондација Ленс Амстронг**. Марката „Ливстронг“ била основана од фондацијата во 2003 година. Армстронг поднел оставка од фондацијата во 2012 година по признанието за допинг. 
мини|250x250пкс| Силиконска нараквица „Ливстронг”

## Силиконски нараквици „Ливстронг”
*Ливестронг* нараквица од силикон во жолта боја. Програмата започнала во мај 2004 година како артикал за собирање средства. Нараквицата била развиена од Најк и нејзината рекламна агенција Виден + Кенеди. Нараквицата станала популарна модна ставка во САД до крајот на летото 2004 година се појавила кај мнозинството кандидати на Тур де Франс во 2004 година.

## Наводи

Категорија:Непрофитни организации
Автофагија

[мини|десно|A. Дијаграм на автофагија. B. Електронска микрографија на автофагни структури во масно тело на [ларва на винска мушичка. C. Флуоресцентно означени автофагозоми во хепатоцити на изгладнет глушец.]]
**Автофагија** или **автофагоцитоза** – природен регулиран деструктивен механизам во текот на кој се разградуваат непотребните или нефункционални клеточни компоненти. Така автофагијата овозможува правовремено разградување и рециклирање на клеточните компоненти.

Во макроавтофагијата, целните цитоплазматски конституенти се изолирани од остатокот на клетката во двомембранска везикула, која се нарекува **автофагозом**.

Зборот „автофагија“ постоел и често се користел од средината на 19 век. Во сегашната употреба, терминот автофагија прв го користел белгискиот биохемичар Кристијан де Див во 1963 поврзано со неговото откривање на функциите на лизозомот. За истражувања на автофагијата јапонскиот научник Јошинори Осуми во 2016 година ја добил Нобеловата награда за физиологија или медицина.

## Наводи

## Надворешни врски

Категорија:Клеточни процеси
Категорија:Програмирана клеточна смрт
Категорија:Имунологија
Категорија:Зборови што ги нема во ТРМЈ
Константи Илдефонс Галчињски

**Константи Илдефонс Галчињски** (полски: *Konstanty Ildefons Gałczyński*; 1905 — 1953) — полски поет.

## Животопис
За време на Втората светска војна, Галчињски се наоѓал во германско заробеништво, а по завршувањето на војната се вратил во својата земја.

## Творештво
Галчињски почнал да пишува меѓу двете светски војни, во време кое било непогодно за почетниците, зашто тогаш на врвот од славата биле скамандровците - Тувим, Ивашкјевич, Слонимски и Лехоњ. Тој не можел да им се приклучи ниту на скамандровците ниту на авангардистите, особено поради тоа што неговите сфаќања биле далеку од едните и од другите. Тој ја сфаќал поезијата како игра и како песна и сакал поезијата да ја изведува на сцената, на улиците и на плоштадите. За време на окупацијата, Галчињски напишал само неколку песни, а неговата зрела поетска дејност продолжила и по Втората светска војна. Пред војната, неговото творештво го присвојувале католиците, а по војната тој се обидувал да се вклучи во соц-реализмот. Притоа, цело време бил напаѓан и негиран пред и по војната, но тој пишувал онака како што умеел, а неговата поезија стекнала широк круг читатели. По 1956 година, публиката од него направила свој идол, а неговите песни, кои биле нарекувани шарлатански, добиле признание од критиката, неговата сатира добила актуелна смисла, а лирската поезија (особено љубовната) била прифатена од широката публика. Подоцна, тој бран на воодушевување поминал, но дел од неговото творештво останало како траен дел од полската поезија.

## Наводи

Категорија:Полски поети
Категорија:Родени во 1905 година
Категорија:Починати во 1953 година
Категорија:Луѓе од Варшава
Опел Спидстер

**Опел Спидстер** познат и како Воксхал VX220 — спортски автомобил со среден мотор, продаван од германскиот производител на автомобили Опел, претставен во јули 2000 година. Изграден е и во верзии на лев и десен волан, во фабриката Лотус Карс во Англија. Моделот бил претставен на Саемот за автомобили во Женева во март 1999 година.

Се продавал како Воксхал VX220 во Велика Британија и имал доста заеднички елементи со Лотус елисе, иако Опел тврди дека неколку делови биле заменливи. Во април 2001 година, Гриф Рис бил отпуштен од Воксхал, по срамното рекламирање за VX220 претходната година, при што компанијата изјавила дека сака да се пренасочи во друга насока.

## Наводи

## Надворешни врски
*
*

Спидстер
Опел Спидстер
Општински фудбалски лиги на Македонија 2014/2015

**Општинските фудбалски лиги на Македонија 2014/2015** — 23. издание на Општинските фудбалски лиги на Македонија.

## Регион Север
### ОФЛ Скопје




## Регион Југозапад
### ОФЛ Охрид




### ОФЛ Струга




## Регион Југ
### ОФЛ Кавадарци




## Регион Исток
### ОФЛ Кочани - А лига




### ОФЛ Кочани (Виница) - Б лига




### ОФЛ Штип




### ОФЛ Радовиш




### ОФЛ Пробиштип
#### Регуларен дел




#### Бараж лига




## Поврзано
* Фудбалски куп на Македонија 2014/2015
* Прва фудбалска лига на Македонија 2014/2015
* Втора фудбалска лига на Македонија 2014/2015
* Трета фудбалска лига на Македонија 2014/2015

## Надворешни врски
* Официјално мрежно место на Фудбалската федерација на Македонија 
* Macedonianfootball.com 

2014/2015
Општински лиги
Општински лиги
Збигњев Бјењковски

**Збигњев Бјењковски** (полски: *Zbigniew Bieńkowski*; 31 август 1913, Варшава - 23 февруари 1994) - полски поет.

## Творештво
Иако Бјењковски се појавил на сцената пред Втората светска војна, како следбеник на авангардата, објавувајќи ги своите песни по списанијата, тој ѝ припаѓа на повоената полска поезија. Првата година по ослободувањето на Полска ја објавил збирката „Проблемот на фантазијата“ со која веднаш се вброил меѓу најважните полски поети. Речиси 15 години подоцна ја објавил својата втора поетска збирка „Три поеми“ (1959), која не само што е една од највредните остварувања во современата полска поезија, туку е значајна и во европски размери. Уште со својата прва книга Бјењковски покажал дека мислите за војната можат да се искажат во вид на мисловна лирика која, исто така, е еден вид борба и непокор. Делото „Три поеми“ е обид за поезијата да се размислува со помош на средствата на лирската поезија. Песните во неа се еден вид философски есеи за принципите на поетското творештво, но изразени со поетска постапка, а не со философска. Тие се истовремено поеми, поетски трактати и химни на поезијата како уметност на зборот, како и најлирски песни што може да се напишат. За Бјењковски, зборот е сè, зашто предметот постои само откако ќе се именува, а името може да открие нови особини на нештата и појавите. Неговата фантазија е творечка и тој се задлабочува не само во проблемот на создавањето на поезијата, туку и во механиката и психологијата на секое творење. Иако е далеку од описот на интимните чувства, Бјењковски ги поставува проблемите на својата поезија како најопшти проблеми, им дава личен тон, ги збогатува со чувства и со фантазија и го принудува читателот да тргне на едно големо патување кон непознатото.

## Наводи

Категорија:Полски поети
Категорија:Родени во 1913 година
Категорија:Починати во 1994 година
Општински фудбалски лиги на Македонија 2010/2011

**Општинските фудбалски лиги на Македонија 2010/2011** - 19. издание на Општинските фудбалски лиги на Македонија.

## Регион Север
### ОФЛ Гази Баба




### ОФЛ Куманово - А лига




### ОФЛ Куманово - Б лига




## Регион Југозапад
### ОФЛ Охрид




#### Бараж за унапредување (Охрид)
Победникот од охридскиот бараж обезбедил пласман во баражот за унапредување против победничките екипи од југозападниот регион.
##### Полуфинале

##### Финале

## Регион Исток
### ОФЛ Кочани




### ОФЛ Штип




## Регион Југ
### ОФЛ Прилеп - А лига




#### Бараж за унапредување (Прилеп)
Победникот од прилепскиот бараж обезбедил пласман во баражот за унапредување против победничките екипи од јужниот регион.
##### Полуфинале

##### Финале

### ОФЛ Прилеп - Б лига




## Поврзано
* Фудбалски куп на Македонија 2010/2011
* Прва фудбалска лига на Македонија 2010/2011
* Втора фудбалска лига на Македонија 2010/2011
* Трета фудбалска лига на Македонија 2010/2011

## Надворешни врски
* Официјално мрежно место на Фудбалската федерација на Македонија 
* Macedonianfootball.com 

2010/2011
Општински лиги
Општински лиги
Бел Врв (Голјак)

**Бел Врв** — планински врв во Република Македонија, кој се наоѓа на планината Голјак во изворишниот дел на Треска во Кичевско со следниве географски координати: латитуда 41o 27 36, лонгитуда 20o 51 17.

Бел Врв
Коке (фудбалер 1992)

**Хорхе Ресурексјон Меродио** (роден на 8 јануари 1992, во Мадрид, Шпанија), или познат како **Коке**, е шпански фудбалер, играч од средниот ред на Атлетико Мадрид и на шпанската репрезентација. Од сезоната 2019-2020 тој е и капитен на својот клуб.

Оформен како фудбалер во пониските категории на Атлетико де Мадрид, тој дебитирал за првиот тим во 2009 година и оттогаш до денес е стандарден првотимец на овој клуб со кој освоил и неколку трофеи како Примера Дивисион, Купот на Шпанија, Суперкупот на Шпанија, два Суперкупа на Европа и две титули во Лигата на Европа.

Настапува за сениорската селекција на Шпанија од 2013 година, со која играл на Светските првенства во 2014 и 2018 година, како и на Европското првенство 2016 година. Претходно, како член на младинските репрезентации, тој го освоил Европското првенство за играчи под 21 година во 2013 година.

## Наводи

## Надворешни врски

*Коке на soccerway
*Коке на transfermarkt
*Коке на whoscored

Категорија:Шпански фудбалери
Категорија:Фудбалери на ФК Атлетико Мадрид
Квалификации за Европско првенство во фудбал 2020 - група Ц

**Квалификации за Европско првенство во фудбал 2020 - група Ц** е една од десетте групи во склоп на квалификациите за Европското првенство 2020. Во групата се наоѓаат пет репрезентации, и се игра по Бергеров систем на натпреварување. Двете првопласирани репрезентации во групата ќе се квалификуваат на Европското првенство 2020.

## Табела

## Натпревари
Распоредот на натпреварите УЕФА го објавила истиот ден како и ждребот, кој бил одржан на 2 декември 2018 година во Даблин. Времето на одигрување на натпреварите ќе биде прикажано по CET/CEST (месното време ќе биде прикажано во заграда).

----

----

----

----

----

----

----

----

----

----

## Наводи

## Надворешни врски
*УЕФА Евро 2020, UEFA.com 
*Квалификации за УЕФА Евро 2020, UEFA.com 

Ц
Кепи Бард

**Кепи Бард** (познат и како **Бело Капче**) — врв во северниот дел на главниот срт на протегање на планината Кораб, во Република Македонија. Неговата надморска височина изнесува 2.589 метри.  
## Местоположба
Се наоѓа во северниот дел на планината на главниот срт, во близината на границата меѓу Македонија и Албанија, односно на нејзината гранична линија. Според местоположбата на врвот Кепи Бард се наоѓа на координатите 41°47'15" северна географска широчина и 20°34'35"  источна географска должина, западно од селaта Нистрово и Жужње над караулата „Победа“ и долината Беланџа во најгорниот дел на долината на Радика. Поточно, Кепи Бард е сместен непосредно помеѓу највисокиот врв Голем Кораб (2764 м) со кој е поврзан со превојот Драганов Премин на запад и врвот Црна Чука (2572 м.) на север, додека на југ веднаш под неговото подножје се простира пространата висорамнина Кобилино Поле, а на исток е непосредно поврзан со Нистровски Кораб над долот Беланџа во најгорниот дел на долината на Радика. Се одликува со доста впечатлив грамаден изглед со изразито бели карпести падини на кои има изразито бели карпести блокови и сипари (камењари) со раздробени бели камења при што особено се истакнува со нивната белина, погледнат од сите страни, а посебно Голем Кораб на запад. Токму заради изразитите и впечатливи бели грамадни карпи, најверојатно врвот го добил името Кепи Бард што на албански значи Бело Капче/Капа. До врвот Кепи Бард може да се пристапи и искачи почнувајќи по добро обележаната планинарска патека која започнува од караулата „Победа“ и води до највисокиот врв Голем Кораб, по која се одвива традиционалното искачување, при што во пределот Нистровски Кораб непосредно пред скршнувањето лево на Кобилино Поле се доаѓа до подножјето на Кепи Бард од каде што може директно да се пристапи кон врвот, а одејќи по самата патека која го обиколува Кепи Бард може да се пристапи и од југ и од запад од страната на Големокорапско Езеро. На некои топографски карти под името *Кепи Бард* е обележан врвот Малокорапска Стена веднаш до Мал Кораб.

## Галерија


File:Големо Корапско Езеро, Кепи Бард и Црна Чука 01.jpg|Поглед на Големо Корапското Езеро со врвовите Кепи Бард и Црна Чука во позадината
File:Изгрејсонце над Кораб.jpg|Изгрејсонце над Кепи Бард (десно) и Црна Чука (лево)
File:Големо Корапско Езеро, Кепи Бард и Црна Чука 02.jpg|Поглед на Големо Корапското Езеро со врвовите Кепи Бард и Црна Чука во позадината
File:Големо Корапско Езеро 04.jpg|Поглед од близу на Големо Корапското Езеро со врвот Кепи Бард во позадината


## Наводи

Категорија:Врвови во Македонија
Категорија:Планини во Албанија
Категорија:Кораб
Ева Мозер

мини|Ева Мозер
**Ева Мозер** (родена на 26 јули 1982 година) — австриска шахистка која ја носи титулата **Меѓународен мајстор и женски велемајстор**. Таа победила на апсолутно и женско австриско првенство во шах.

Мозер учествувала на женското првенство во шах во 2008 година.

## Шаховска кариера
Мозер започнала да игра шах на 10-годишна возраст. Таа победувала на австриските првенства во шах за девојчиња во различни возрасни групи, осум пати.

Во 1998 година, Мосер го освоила сребрениот медал за девојчиња до 16 години на Е**вропското младинско првенство во шах** во Мурек, зад Ана Матнадзе, која имала подобри дополнителни критериуми.

Во тимските натпревари, Мозер ја претставувала Австрија на шаховската олимпијада од 2000 година, во отворената секција (обично се нарекува „машка секција“) на 36-та олимпијада во шах во 2004 година, на Европското првенство во шах, со почеток во 2003 година и на отворената секција од Купот Митропа (1999, 2002, 2004 година).

Мосер ја добила титулата ФИДЕ и била нарекувана женски велемајстор во 2003 година (прва во Австрија) и **Меѓународен мајстор во [[2004]] година**.

Во 2006 година, таа победила на апсолутното австриско првенство во шах во Кефлах, станувајќи првата жена што успеала во тоа. Таа исто така победила на Австриското првенство во шах за жени во 2010  и 2011 година.

Турнирските победи го вклучуваат Дрезден во 2000 година, Јена Опен во 2009, 2010, 2011  и во 2012 година, и шаховите дами во Виена во 2012  и 2013 година.

Во 2006/07 година, нејзиниот австриски прволигашки тим *Штајерски Грац* станал австриски шампион. Таа сега игра за тимот на *Волфсбург* во Австрија и ОРУ *Баден-Баден* во германскиот Бундеслига за жени, освојувајќи најмалку пет пати, и доминира неколку години.

Нејзин личен тренер бил бугарскиот (подоцна австриски) велемајстор Илиjа Балинов.

Мозер објавила и мал број на ДВД-а за предавање со шаховска база.

## Личен живот
Мосер стекнала диплома во областа деловна администрација во Грац во 2009 година. Таа работела за австриското шаховско списание „Шах-Актив“.

## Наводи

Категорија:Австриски шахисти
Категорија:Родени во 1982 година
Категорија:Починати во 2019 година
Беневенто Калчо

**Беневенто Калчо**, или познат како **Беневенто**, е италијански фудбалски клуб со седиште во градот Беневенто, Кампанија. Моментално се натпреварува во Серија Б, второто ниво на италијанскиот фудбал.

Клубот е основан во 1929 година, а потоа бил и ре-основан во 2005 година. Најголемиот успех Беневенто го оствариле во сезоната 2017-2018 кога за првпат и до денес единствен се натпреварувале во Серија А, највисокото ниво на италијанскиот фудбал, но веќе истата сезона претрпеле испаѓање и враќање во Серија Б.

Својте домашни натпревари ги играат на стадионот Чиро Вигорито, кој е со капацитет од 16,867 седечки места. Најчесто играат во пругасти црвено-жолти дресови.

## Познати поранешни играчи
*  Марко Д'Алесандро
*  Данило Каталди
*  Хосе Монтиел
*  Рафаеле Паладино
*  Георге Пушкаш
*  Сандро
*  Бакари Сања
*  Микаел Феранте
*  Масамасо Чангаи
*  Амато Чичирети
*  Берат Џимшити

## Надворешни врски

* Матична страна

Беневенто
Хенри Лонгфелоу

**Хенри Водсворт Лонгфелоу** (англиски: *Henry Wadsworth Longfellow*, 27 февруари 1807 – 24 март 1882) бил американски поет и професор. Лонгфелоу е познат по поемите „Јавањето на Пол Реверс“ и „Евангелина“. Лонгфелоу е познат во книжевноста поради фактот што е првиот Американец кој ја превел поемата „Божествена комедија“ од Данте Алигиери. Лонгфелоу е еден од т.н. домашни поети - група на поети поврзани со Нова Англија.

Лонгфелоу е роден во Портланд, денес во сојузната држава Мејн а тогаш во американската сојузна држава Масачусетс. Тој се образувал на колеџот „Боудин“, а подоцна своето образование го продолжил на колеџот „Харвард“. Претходно поминал извесен период во Европа. Неговата прва голема збирка поеми била збирката „Гласови на ноќта“ од 1839 година и „Балади и други поеми“ од 1841 година. Во 1854 година се пензионирал од предавање и се посветил на своето пишување. Остатокот од својот живот го живеел во домот на Лонгфелови, куќа која своевремено била и револуционерно воено седиште на Џорџ Вашингтон во Кембриџ во Масачусетс. Неговата сопруга Мери Потер умрела во 1835 година, а неговата втора сопруга Франсес Еплтон умрела во 1861 година од изгореници од пожар. По нејзината смрт Лонгфелоу имал потешкотии да пишува поезија и се посветил на преводот на дела од странски јазици. Лонгфелоу умрел во 1882 година.

Лонгфелоу напишал голем број лирски песни, познати по својата музикалност и често претставувале прикажни од митологијата или легенди. Тој станал најпопуларен поет во своето време, а воедно бил доста успешен и надвор од САД. Сепак, неговите современици го критикувале дека имитира европски стилови и пишува за општата маса на народ.

## Дела
Некои од делата на Лонгфелоу се:

;Поеми
* „Прекуморје: поклонение преку морето“ (*Outre-Mer: A Pilgrimage Beyond the Sea*, 1835)
* „Хиперион, романса“ (*Hyperion, a Romance*, 1839)
* „Шпански ученик. Драма во три чина“ (*The Spanish Student. A Play in Three Acts*, 1843)
* „Евангелина: Акадиска приказна“ (*Evangeline: A Tale of Acadie*, 1847)
* „Кавана“ (*Kavanagh*, 1849)
* „Златна легенда“ (*The Golden Legend*, 1851)
* „Песната на Хијавата“ (*The Song of Hiawatha*, 1855)
* „Трагедии од Нова Англија“ (*The New England Tragedies*, 1868)
* „Божествена трагедија“ (*The Divine Tragedy*, 1871)
* „Кристус: Мистерија“ (*Christus: A Mystery*, 1872)
* „Последица (*Aftermath*, 1873)
* „Стрелата и песната“ (*The Arrow and the Song*)
;Збирки

* „Гласови на ноќта“ (*Voices of the Night*, 1839)
* „Балади и други поеми“ (*Ballads and Other Poems*, 1841)
* „Поеми за ропството“ (*Poems on Slavery*, 1842)
* „Камбанаријата од Бриж и други поеми“ (*The Belfry of Bruges and Other Poems*, 1845)
* „Покрај брег и покрај огниште“ (*The Seaside and the Fireside*, 1850)
* „Поетски дела на Хенри Водсворт Лонгфелоу (*The Poetical Works of Henry Wadsworth Longfellow Henry Wadsworth Longfellow*)

## Наводи

## Литература

* 
* 
* 
* 
* 
* 
* 
* 
* 
* 
* 
* 

## Надворешни врски

* Поеми од Хенри Лонгфелоу
* 
* 
* 
* Профил и поеми на Лонгфелоу

Категорија:Американски поети
Категорија:Носители на прускиот Орден за заслуги (граѓански)
Категорија:Родени во 1807 година
Категорија:Починати во 1882 година
Опел Синтра

**Опел Синтра** — повеќенаменско возило (MPV) произведено од германскиот производител Опел чие производство започнало во 1996 година и завршило во 1999 година. Исто така, моделот бил продаван како Воксхал Синтра во Обединетото Кралство.

Тој бил увезен во Европа од Соединетите Американски Држави, каде „Џенерал моторс“ произведува идентични модели под брендот на „Шевролет“, „Олдсмобил“ и „Понтијак“.

## Историја

Името на моделот било избрано преку компјутер со список на кратки, едноставни зборови за изговарање, а не по историскиот португалски град Синтра. Синтра е специјално заснован на кратката верзија на меѓуоскиното растојание од втората генерација на Џенерал моторс со У платформа и има исто меѓуоскино растојание со Шевролет и Понтијак Монтана/Транс Спорт и слични надворешни димензии. Овој модел бил произведуван во Доравил, САД.

ABS-сот бил стандарден, како и двојните предни воздушни перничиња, двојните воздушни перничиња од предните страни и затегнувачите на безбедносните ремени. Моделот не користел мотор LA1 3400 V6, туку мотори на Опел (кој требало да се увезат во Соединетите Држави за монтажа). Новина за оваа генерација било тоа што биле инсталирани филтри за воздух во кабината, на кои лесно може да се пристапи од внатрешноста.

Синтра имала значително влијание врз развојот на каросеријата U, затоа што Џенерал моторс сакал да го задржи моделот слично во димензиите со европските големи миниван автомобили. Ова влијание продолжило и преку третата и последната генерација, иако ниту еден не бил продаван во Европа.

Синтра се одликува со лизгачки задни странични врати од обете страни и бил достапен во различни конфигурации за седење, обезбедувајќи седишта од 5 до 8 патници. За разлика од своите северноамерикански колеги, тој понудил рачен менувач наместо автоматски менувач, и менувачката брзина била монтирана директно на подот како и постарите генерации на европските минивани.

## Доверливост

Овој модел се покажал релативно несигурен. . Во 2000 и 2001 година, до кое време бил повлечен од продажба, Синтра бил рангиран како најмалку задоволителен автомобил што го поседувал во „истражувањето за задоволството на клиентите“ на *JD Power*, опфаќајќи автомобили во Велика Британија. Моделот бил повлечен од Европа во текот на летото 1999 година, во време кога била претставена новата Опел Зафира, модел кој бил помал но се покажал далеку поуспешен од Синтра.

## Наводи

## Надворешни врски

* 

Синтра
Опел Синтра
Опел Кросленд X

**Опел Кросленд X** — теренско возило (кросовер, SUV) произведено од германскиот производител Опел чие производство започнало во 2017 година. Исто така, моделот бил продаван како Воксхал Кросленд во Обединетото Кралство.

## Наводи

## Надворешни врски

Кросленд
Опел Кросленд
Прва македонска кошаркарска лига 2019/20 - Прва лига

**Првата македонска кошаркарска лига 2019/20 - Прва лига** започнала на 12 октомври 2019 година, а играчки завршила на 8 март 2020 година. Вкупно десет екипи се натпреваруваат во првиот дел за да ги одлучат шесте места кои воделе во Супер лигата на Првата македонска кошаркарска лига 2019/20.

Поради ширењето на заразата COVID-19 од вирусот SARS-CoV-2, Кошаркарската федерација на Македонија на 12 март 2020 (после 17 одиграни кола) одлучила, поради безбедноста на кошаркарските работници, привремено да ја суспендира Првата лига и останатите натпреварувања организирани од Федерацијата.

На 14 мај 2020, Федерацијата одлучила сезоната да се прекине, односно да нема победник и никој да не отпадне.
## Табела

Извор: Кошаркарска федерација на Македонија

## Резултати
### 1. коло

### 2. коло

### 3. коло

### 4. коло

### 5. коло

### 6. коло

### 7. коло

### 8. коло

### 9. коло

### 10. коло
	

### 11. коло

### 12. коло

	

### 13. коло

### 14. коло
	

### 15. коло

### 16. коло

	

### 17. коло

## Наводи

## Надворешни врски
* Официјално мрежно место на Кошаркарската федерација на Македонија  
* Сезоната 2019/20 на eurobasket.com 

2019/2020
К
К
Палеогеографија

[мини|250п|исправено=1.4|Расцепувањето на суперконтинентот [Пангеја и поместувањето на неговите составници од горниот тријас (-250 млн год.) до денес.]]

**Палеогеографија** — наука која се занимава со утврдување на физичко-географските услови на Земјината површина во текот на геолошките периоди. Кога се задржува особено на земјишните облици, се нарекува палеогеоморфологија.

Оваа дисциплина дава клучни информации за голем број полиња. На пример, палеогеографската анализа на таложни сливови игра голема улога во нафтената геологија, со тоа што геоморфолошки средини на Земјината површина во далечното минато се запазени во стратиграфските наоди. Пелогеографите исто така ја изучуваат таложната средина со фосили за да добијат сознанија за еволутивниот развој на изумрените видови. Наодите од оваа гранка помогнале во развојот на теоријата за континентално поместување, а и денес имаат улога во предвидувањето на тектонските движења. Палеогеографијата ни укажува на обликот и местоположбата на суперконтинентите како Пангеја и праисториските океани како Панталаса, овозможувајќи нивна реконструкција.

## Поврзано
* Палеоклиматологија — ја изучува климата во далечното минато
* Палеоекологија — односот помеѓу организмите и нивните животна средина во текот на геолошката историја
* Палеонтологија — изучувањето на праисториските животни, често преку фосили
* Палеохидрологија — промените во хидрологијата во текот на геолошката историја.
* Физичка географија
* Тектоника на плочите — поведението на плочите на Земјата

## Наводи

## Надворешни врски

* Карта на развојот на континентите со текот на времето во стилот на Гугл Земја
* Палеогеографија во ''Енциклопедија Британика'' 
* Палеогеографија — Голема руска енциклопедија 
* Палеогеографија — студиска програма на УГД „Гоце Делчев“ - Штип  


Категорија:Физичка географија
Фудбалски натпревари Германија - Италија

[thumb|left|350px|[Андреја Пирло (Италија) и Томас Милер (Германија) во натпревар меѓу двете репрезентации во полуфиналето на Европското првенство 2012.]]
**Фудбалските натпревари помеѓу Германија и Италија** претставуваат фудбалски натпревари помеѓу фудбалската репрезентација на Германија и фудбалската репрезентација на Италија, двете најуспешни фудбалски нации во Европа. Севкупно, двете репрезентации имаат освоено осум Светски првенства (секоја по четири) и оствариле вкупно 14 настапи во финалето на турнирот (осум за Германија и шест за Италија) - повеќе од сите други европски репрезентации комбинирано.

Тие играле еден против друг пет пати на Светското првенство, а многу од овие натпревари се забележани како незаборавни во историјата на турнирот. Популарниот "Натпревар на векот", одигран во полуфиналето на Светското првенството 1970 помеѓу овие две држави во кој Италија победила со 4–3 по продолженија бил толку драматичен што бил одбележан со плакат на влезот на Стадионот Ацтека во Град Мексико каде што се одиграл. Покрај мундијалите, Германија исто така има освоено три Европски првенства додека Италија го освоила еднаш. Двете репрезентации се соочиле едни против други четирипати на Европското првенство, а исходот е три ремија (едно завршило со германски успех по изведувањето на пенали) и една победа на Италија.

Иако Германија беше подобра од Италија на меѓународни натпревари, Италија е доминантна во досегашните меѓусебни двобои со "панцирите", совладувајќи ја 15 пати на 35 натпревари, со 12 нерешени и 8 победи на Германија. Покрај тоа, Германија никогаш не ја победила Италија во официјален натпревар на голем турнир, сите победи на Германија над Италија се во пријателски натпревари, но сепак, Германија успеала да ја елиминира Италија на пенали по нерешените 1-1 по 120 минути игра во четвртфиналето на Европското првенство 2016. Исто така, ремито на Европско првенство 1996 во групната фаза исто така ја елиминирало Италија од турнирот, иако Германија веќе била квалификувана за нокаут фазата.

## Историја на досегашните натпревари

## Наводи

## Надворешни врски
*Историјат на досегашните натпревари Германија-Италија 1923-2016 на RSSSF

Италија
Германија
ПУ „Славко Лумбарковски“ - Далбеговци

**Основно училиште „Славко Лумбарковски“** (официјално: **Подрачно основно училиште „Славко Лумбарковски“ - Далбеговци**; скратено: **ПОУ „Славко Лумбарковски“**) — подрачно основно училиште во селото Далбеговци, составен дел на истоименото училиште во селото Новаци, Општина Новаци.

## Местоположба

Објектот на училиштето се наоѓа во средишниот дел од селото.

## Објект

Објектот на училиштето претставува монтажна градба, донација од Министерството за образование и наука. Со оваа градба селото Далбеговци конечно добило свое училиште и учениците повеќе не морале да посетуваат настава во соседното село Дедебалци.

## Настава

Во училиштето се изведува настава од прво до деветто одделение и наставата се изведува единствено на македонски наставен јазик.

## Наводи

Категорија:Основни училишта во Општина Новаци
Далбеговци
Категорија:Далбеговци
Исузу МУ

**Исузу МУ** — спортски автомобил (SUV) со средна големина, произведен од јапонскиот производител Исузу. Моделот со три врати бил воведен во 1989 година, а во 1990 година следуваше верзијата со пет врати наречена Исузу МУ Визард, и двете престанале да се произведуваат во 1998 година бидејќи биле заменети од втората генерација. Овој пат, верзијата со пет врати била наречена единствено како Исузу Визард. Исузу произвел неколку варијанти на моделот и неговите деривати во други земји.

Верзијата со три врати била продавана како Исузу МУ и Хонда Џез во Јапонија, Исузу Амиго и подоцна како Исузу Родео Спорт во САД. Низ цела континентална Европа, моделот со три врати се нарекувала Опел Фронтера Спорт, а  Воксхал Фронтера Спорт користена во Велика Британија и Холден Фронтера Спорт во Австралија.

Верзијата со долго меѓуоскино растојание (пет врати) била достапна како Исузу Визард во Јапонија, а во Северна Америка како Исузу Родео и Хонда Паспорт. Опел, Воксхал и Холден, исто така, продавале и верзии со пет врати како Опел Фронтера, Воксхал Фронтера и Холден Фронтера. Се продавал и како „Шевролет Фронтера“ во Египет, „Исузу Камео“ и „Исузу Вега“ во Тајланд, „Исузу Фронтиер“ во Јужна Америка и како „Шевролет Родео“ во Еквадор, Колумбија и Боливија.

## Надворешни врски

МУ
Исузу МУ
Исузу МУ
Исузу МУ
Опел Грандленд X

**Опел Грандленд X** — теренски кросовер автомобил (SUV), кој се произведува од Опел од 2017 година. Моделот е заснован на платформата на Група ПСА - EMP2. Во Обединетото Кралство се продава како Боксхал Грандленд X.

## Надворешни врски

* 

Грандланд
Опел Грандланд
Црква „Воскресение Христово“ - Далбеговци

**Воскресение Христово** — главна селска црква во селото Далбеговци. Црквата се наоѓа пред влезот во селото од насока на Новаци.

Во минатото, селаните ја користела селската црква на Дедебалци, која го носи истото име.

## Местоположба

Црквата се наоѓа на влезот во селото.

## Историја

Денешната градба била подигната во 2005 година. Црквата се верува дека постоела од 1878 година. Неколкупати во минатото била возобновувана.

## Галерија

**Останати објекти**

Податотека:Гробишта во Далбеговци 01.jpg|Селските гробишта
Податотека:Црква „Воскресение Христово“ - Далбеговци 10.jpg|Помошен објект
Податотека:Црква „Воскресение Христово“ - Далбеговци 7.jpg|Базен во црковниот двор
Податотека:Црква „Воскресение Христово“ - Далбеговци 9.jpg|Помошен објект


**Црквата**

Податотека:Црква „Воскресение Христово“ - Далбеговци 2.jpg|Влез во црквата
Податотека:Црква „Воскресение Христово“ - Далбеговци 3.jpg|Страничен влез
Податотека:Црква „Воскресение Христово“ - Далбеговци 4.jpg|Страничен поглед на црквата
Податотека:Црква „Воскресение Христово“ - Далбеговци 5.jpg|Поглед на црквата
Податотека:Црква „Воскресение Христово“ - Далбеговци 6.jpg|Апсидата на црквата
Податотека:Црква „Воскресение Христово“ - Далбеговци 8.jpg|Поглед на црквата


## Поврзано
* Далбеговци
* Преспанско-пелагониска епархија
* Битолско архијерејско намесништво
* Добрушевско-дедебалска парохија

## Наводи

## Надворешни врски

Категорија:Далбеговци
Далбеговци
Мануел Азања

**Мануел Азања** (на ; Алкала де Енарес, Покраина Мадрид, 10 јануари 1880 - Монтобан, 3 ноември 1940) — шпански политичар. Бил претседател на шпанската влада во два мандати (1931-1933 и 1936) и последен претседател на Шпанија (1936—1939). За време на неговиот претседателски мандат избила Шпанската граѓанска војна. По пропаста на Втората шпанска република побегнал во Франција, каде и починал. Останал запаметен како прв политичар кој вовел задолжително здравствено осигурување за сите работници и го намалил влијанието на Римокатоличката црква со укинување на црковните училишта и со зголемување на бројот на државните секуларни училишта.

## Наводи

Категорија:Родени 1880
Категорија:Починати 1940
Категорија:Шпански политичари
Категорија:Учесници во Шпанската граѓанска војна
Категорија:Агностици
Категорија:Шпанци
Категорија:Родени во 1880 година
Категорија:Починати во 1940 година
КК Реал Мадрид

**КК Реал Мадрид** () е шпански кошаркарски клуб од Мадрид, и една од дисциплините на мултиспортското друштво Реал Мадрид. Моментално се натпреварува во најсилната шпанска кошаркарска лига, АЦБ лигата, а меѓународно се натпреварува во Евролигата.

Клубот е основан во 1931 година и е еден од најуспешните клубови во Шпанија и во Европа со рекордни 35 титули во шпанското првенство, 27 купови и 10 титули во Евролигата.

## Историја
КК Реал Мадрид е основан на 8 март 1931 година, како кошаркарска секција на фудбалскиот клуб Реал Мадрид.

## Играчи

## Наводи

## Надворешни врски

* Официјално мрежно место на КК Реал Мадрид 
* Профил на Euroleague.net

Реал Мадрид
Референдум за задржување на СССР

**Референдумот за задржување на СССР**, одржан на 17 март 1991, е референдум одржан во поранешниот Советски Сојуз со цел да се потврди желбата на советското население да се задржи Советскиот Сојуз како една обединета федерација. Иако референдумот бил бојкотиран во Ерменија, Естонија, Грузија, Латвија, Литванија и Молдавија, референдумот достигнал излезност од 80,03% и завршил со резулат од 77,85% за и 22,15% против задржувањето на СССР. Овој референдум бил единствениот одржан референдум во Советскиот Сојуз пред распадот во 1991.

## Преглед
На 24 Декември 1990, по иницијатива на тогашниот претседател Михаил Горбачов, биле одржани референдуми за приватен посед на земјиште и зачувување на федеративниот сојузот од рамноправни социјалистички републики.

За референдумот се земале предвид следниве прашања:

* Дали го сметате за неопходно зачувувањето на Совтскиот Сојуз како обновена федерација од рамноправни републики со обезбедени права и слободи за сите независно од националитет? (да/не)
* Дали го сметате за неопходно зачувувањето на СССР како една држава? (да/не)
* Дали го сметате за неопходно зачувувањето на социјалистичкиот систем во СССР? (да/не)
* Дали го сметате за неопходно зачувувањето на советската власт во СССР? (да/не)
* Дали го сметате за неопходно обезбедубањето на човековите права и слободи безразлика од националност? (да/не)

На 16 Јануари 1991, Врховниот Совет на СССР ја донел одлуката да одржи референдум на 17 март 1991 за зачувување на Советскиот Сојуз.

## Резултати

## Наводи


Категорија:Распаѓање на Советскиот Сојуз
Исузу Фастер

**Исузу Фастер** — камионетка што била произведувана од страна на Исузу помеѓу 1972 и 2002 година во текот на три поколенија. Фастер го наследил целиот Исузу Д-Макс, освен во Северна Америка.

## Прва генерација (1972–1980)

## Втора генерација (1980–1988)

## Трета генерација (TF; 1988–2002)

## Наводи

## Надворешни врски

* LUVTruck.com — Chevrolet LUV information and history

Фастер
Исузу Фастер
Исузу Фастер
Исузу Фастер
Исузу Фастер
Исузу Фастер
Исузу Фастер
Исузу Фастер
Стеван Трајков Калески

**Стеван Трајков Калески** — македонски револуционер во ВМОРО. Активен учесник во ослободувањето на Македонија.

## Животопис
**Стеван Трајков Калески** е роден во 1871 година во селото Долно Дивјаци, општина Крушево.

Во македонската револуционерна организација се приклучил рано. Во 1901 година работел во неговото село заедно со Јон Кушевски и Ставри Димитров (Ставре Димитријоски). Бил дел од четите на војводите Ѓурчин Наумов, Јордан Пиперката, Блаже Биринчето, Веле Марков, итн.

Во септември 1904 година бил дел од четата на Ѓурчин Наумов, во времето кога Ѓурчин бил убиен од турскиот аскер.

Во 1910 година од страна на Турците бил затворен во затворот во Битола, како учесник во борбите против Османлиското Царство.

Во 1944 година заедно со Мате Доаѓа од Крушево ги помагал партизанските единици.

## Наводи

Категорија:Дејци на МРО
Категорија:Луѓе од Долно Дивјаци
Категорија:Родени во 1871 година
Категорија:Македонски револуционери
Категорија:Учесници во НОБ
Категорија:Добитници на Илинденска пензија
Рено Талисман

**Рено Талисман ** () – автомобил што го произведува француската фабрика за автомобили Рено од 2015 година. За кинескиот пазар Талисман се продава од 2012 година, но во дизајнерска смисла тоа се две различни возила. Во Јужна Кореја, Талисман од 2012 година се вика *Рено Самсунг SM7*.

Првпат во јавност бил прикажан на 6 јули 2015 година, а официјалната премиера ја имал во септември 2015 на саемот за автомобили во Франкфурт. Развиен е на платформата CMF-CD, која заедно ја равиле Рено и Нисан. Доаѓа како замена за лагуна и латитуд.

Се одликува со елегантен стил, простран ентериер, висока технологија и иновативност. Како Рено еспас и Рено каѓар има карактеристичен облик на маската на ладилникот со голем централно поставен амблем на марката. Осмислени се и оригинални стилски детали, како дневни лед светла или задни лед светла кои се вовлекуваат длабоко во капакот на багажникот. Располага со голем багажник од 608 литри. За разлика од лагуната, која назад имала петта врата, Талисман е класичен седан со четири врати или караван со пет врати.

Опремен е со ефикасни мотори со мала кубикажа, бензински од **1,6** TCe (150 и 200 КС) и дизел мотори од **1,5** dCi (110 КС) и **1,6** dCi (130 и 160 КС).

## Галерија

Податотека:Renault Talisman 2 China 2014-04-15.jpg|Талисман за кинескиот пазар (од 2012)
Податотека:Renault Talisman 03 Auto Chongqing 2012-06-07.JPG|Талисман за кинескиот пазар (од 2012)
Податотека:Renault Talisman Grandtour.jpg|Караван


## Наводи

## Надворешни врски

* Netcarshow: Renault Talisman (2016)  
* Аутомагазин: Рено Талисман – наследник лагуне откривен 

Категорија:Автомобили
Категорија:Автомобили рено
Категорија:Автомобили од средна класа
Врба (филм од 2019)

**Врба** — македонски филм од 2019 година во режија на Милчо Манчевски, кој е автор и на сценариото. Филмот е снимен во производство на „Банана филм“, продуцент на филмот е Јане Ќортошев, извршен продуцент е Ник Пауел, директор на фотографијата е Тамаш Добош, дизајнер на продукцијата е Дејвид Манс, костимите се дело на Жаклина Крстевска и Ѓерѓи Сакач, асистент на режијата е Никола Ивановиќ, а директорка на кастингот е Милка Анчевска. Главните улоги ги играат: Никола Ристески, Сара Климоска, Наталија Теодосиева, Ненад Нацев, Камка Тоциновски, Петар Мирчевски, Благоја Чоревски, Ратка Радмановиќ, Лазе Манасковски, Катина Иванова, Гоце Влахов, Кире Ѓоревски, Адем Карага, Јелена Јованова итн.

## Содржина
Во филмот се раскажува за три млади мајки. Едната приказна се случува во средниот век, а другите две се современи при што трите приказни се надополнуваат. Главната тема во филмот е лојалноста и односот на поединецот кон општеството, како и односот на општеството кон поединецот.

## Улоги

## За филмот
Снимањето на филмот почнало на 25 октомври 2018 година во мариовските села Штавица, Дуње и Зовиќ, а потоа снимањето продолжило во околината на манастирот Трескавец и во Преспа, а завршило во втората половина на декември во Скопје. Премиерата на „Врба“ била одржана на 19 октомври 2019 година на четиринаесеттото издание на Филмскиот фестивал во Рим, како прв македонски филм кој влегол во официјалната селекција на овој фестивал.

## Награди

* Најдобар долгометражен филм - Независен филмски вестивал во Велингтон, 2020
* Најдобар наративен долгометражен филм - Синеквест, 2020
* Мануел де Оливиера - Фантаспорто, 2020
* Најдобар режисер - Рејнденс, 2020 
* Сребрена Палма - Валенсија, 2020

## Наводи

## Надворешни врски
* 
* Willow IMBD reviews  
* Paying the price of motherhood in flash, blood and grief, by Katerina Kolozova 
* FilmoviPreporuke.com (In Serbian)
* Cinematographe (In Italian)
* AsburyMovies.it (In Italian)
* 'Willow': Film Review - The Hollywood Reporter
* 'Willow' Review - Cineuropa
* 'Willow' Review - Variety

Категорија:Македонски филмови од 2010-тите
Категорија:Филмови од 2019 година
Категорија:Појавено во 2019 година во Македонија
Категорија:Филмови на Милчо Манчевски
Категорија:Филмови на македонски јазик
Категорија:Филмови снимени во Македонија
Категорија:Филмови чие дејствие се одвива во Македонија
Категорија:Филмови со Никола Ристески
Категорија:Филмови со Сара Климоска
Категорија:Филмови со Наталија Теодосиева
Категорија:Филмови со Камка Тоциновски
Категорија:Филмови со Ненад Нацев
Категорија:Филмови со Петар Мирчевски
Категорија:Филмови со Благоја Чоревски
Категорија:Филмови со Ратка Радмановиќ
Категорија:Филмови со Лазе Манасковск
Категорија:Филмови со Катина Иванова
Категорија:Филмови со Кире Ѓоревски
Категорија:Филмови со Адем Карага
Категорија:Филмови со Јелена Јованова
Категорија:Македонски филмови
Петроф

мини|Петроф пијано

**Петроф** — чешки производител на пијана со седиште во Храдец Кралове.

## Историја
Компанијата е основана во 1864 година од производителот на пијано Антонин Петроф во Храдец Кралове. Тој претходно во Виена учел изработка на пијана кај разни реномирани производители, како Хајцман, Фридрих Ербар и Швајгхофер. Со текот на годините, постигнал успех и станал голем производител. Петроф во 1899 година добил кралска повластица како добавувач на дворот на Австроунгарија и титула советник во дворскиот совет. Синовите подоцна ги добиле и двете титули. Во 1908 година, компанијата се трансформирала во отворено трговско друштво, па сопругата на Петроф, Мари, станала овластен потписник, а синовите Јан, Антонин и Владимир станале дел од компанијата. Антонин и Мари Петроф починале во 1915 година, па управувањето го презел најмладиот син, Владимир Петроф. Двајцата постари синови за време на Првата светска војна биле на фронтот.

Од 1924 година, пијаната биле извезувани во Америка, Азија и Австралија. Во Лондон, Петроф, заедно со Штајнвеј  отвориле во 1928 година, претставништво на улицата Вигомор. Со влегувањето на Димитриј, Едуард и Еуген Петроф, започнала третата генерација на семејниот бизнис. Производителот на пијана, Петроф, бил награден со Големата награда за време на Светскиот саем во 1935 година во Брисел. Во тоа време во компанијата биле вработени 400 работници.

Во 1948 година, производителот Петроф бил национализиран, а меѓу 1991 и 1998 година се реприватизирала. Петроф во моментов  ја водат две сестри од петтата генерација на семејството Петроф, е е еден од најголемите производители на пијано во Европа, со до околу 2.000 клавири и 12.000 пијана годишно. Од почетокот на 21 век, Петроф исто така се стремел кон иновации во правењето пијана. На пример, компанијата развила уред кој користел прилагодливи магнети за дотерување на механиката и точките на притискање.

Петроф во 1932 година се здобил со лиценца за производство на електроакустично пијано, кое се продавало како **Нео-Петроф**. Фабриките Петроф произведувале и инструменти на други брендови.

## Наводи

Категорија:Чешки претпријатија
Категорија:Пијано
Расолник

**Расолник** или **пита со расол**  — пита со кисела зелка. Расолникот се спрема во текот на зимскиот период, вообичаено во текот на пост, кога на располагање има расол. Расолникот обично се послужува топол, но може да се послужи и ладен.

## Потекло на поимот
Поимот „расолник“ потекнува од зборот „расол“ и се однесува на главната состојка од која истиот се приготвува.

## Поврзано
* Расол
* Зелник
* Мазник
* Пита
* Бурек

## Наводи

Категорија:Македонска кујна
Категорија:Печива
Категорија:Пити